Diari Oficial de la Generalitat Valenciana


Sumari del DOGV 1552, del 28-05-1991 (1991/821308)

ORDRE de 22 d'abril de 1991, de la Conselleria de Cultura, Educació i Ciència, per la qual es convoquen ajudes adreçades al manteniment d'institucions dedicades a l'educació de la població menor de quatre anys patrocinades per corporacions locals i per entitats sense finalitat de lucre.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/04/22/(4)/dof/vci/html**

### Dades del document

Número de DOGV
:   1552

Data del DOGV
:   28-05-1991

Secció del DOGV
:   DISPOSICIONS GENERALS

Número del document
:   1991/821308


Data del document
:   22-04-1991

Organisme emissor
:   Conselleria de Cultura, Educació i Ciència

Tipus de document
:   Ordre

Ordre del 22 d'abril de 1991, de la Conselleria de Cultura, Educació i Ciència, per la qual es convoquen ajudes adreçades al manteniment d'institucions dedicades a l'educació de la població menor de quatre anys patrocinades per corporacions locals i per entitats sense finalitat de lucre.  
Dins de l?objectiu general de millorar l?oferta educativa existent a la Comunitat Valenciana, la Conselleria de Cultura, Educació i Ciència vol col·laborar amb les institucions dedicades a l?educació de la població menor de quatre anys, patrocinades per corporacions locals i entitats sense finalitat de lucre, a fi d'anar adaptant la xarxa d'institucions existents, dedicades a l?educació del sector esmentat, a allò preceptuat en la Llei Orgànica 1/1990, de 3 d'octubre, d'Ordenació General del Sistema Educatiu, intentant així promoure l'adequada prestació de serveis de les institucions que impartesquen el que constituirà el primer cicle de l?educació infantil, tal com ve establerta en la llei orgànica citada.  
Per a la consecució d'aquest objectiu ha previst un sistema d'ajudes que contribuesquen a sufragar parcialment les despeses derivades de la prestació d'aquests serveis.  
Per tot això, en exercici de las competències establertes en el RD 2093/83, de 28 de juliol, sobre traspàs de funcions i serveis en matèria d'ensenyament a la Generalitat Valenciana, i en virtut de les facultats conferides per l'article 35 de la Llei de Govern Valencià,  
ORDENE:  
Article primer  
1. La Conselleria de Cultura, Educació i Ciència, dins dels límits pressupostaris aprovats amb aquesta finalitat, concedirà ajudes adreçades al manteniment de les institucions patrocinades per corporacions locals o entitats sense ànim de lucre de la Comunitat Valenciana que escolaritzen població menor de quatre anys.  
2. Unicament tindran la consideració d'institucions patrocinades per corporacions locals les de titularitat de la mateixa corporació local, i també d'aquelles de titularitat privada en les quals hi haja corporacions locals que incorporen en el seu pressupost, almenys, el 50% del cost de manteniment d'aquestes i de les que, es declaren patrocinadores.  
Article segon  
1. Les ajudes a què fa referència l'article anterior contribuiran al finançament parcial de les despeses derivades del funcionament i manteniment de les institucions dedicades a l?educació de la població menor de quatre anys.  
2. L'import global màxim que podrà assignar-se en concepte d'aquestes, ajudes pujarà a 897.520.304 PTA, el pagament del qual s'efectuarà a càrrec de la línia de subvenció 405/000/91, del programa 98.93.943.85 d'ensenyaments bàsics d'aquest exercici econòmic.  
3. La quantitat que resulte adjudicada a cada institució, sumada a altres ingressos que aquesta reba, no podrà ser superior a les despeses que realitze l?entitat beneficiària.  
Article tercer  
S'autoritza la Direcció General de Centres i Promoció Educativa perquè adopte les mesures complementàries necessàries per al desenvolupament d'aquesta ordre.  
Article quart  
S'aproven les bases per les quals es regeix aquesta convocatòria i s'inclouen com a annex I d'aquesta ordre.  
DISPOSICIO FINAL  
Aquesta ordre entrarà en vigor l?endemà de la seua publicació en el Diari Oficial de la Generalitat Valenciana.  
València, 22 d'abril de 1991.  
El Conseller de Cultura, Educació i Ciència,   
ANTONIO ESCARRE ESTEVE  
ANNEX I  
Bases de la convocatòria  
Primera. Concepte de la subvenció i requisits  
1. Les ajudes s'atorgaran en concepte de subvenció per tal de contribuir parcialment al manteniment de les institucions dedicades a l?educació de la població menor de quatre anys, tret de les institucions situades en localitats on hi haja oferta pública suficient per a l?escolarització dels xiquets de tres anys, en aquest cas únicament podrà ser presa en consideració, a l?efecte de subvenció, la població menor de tres anys.  
2. La capacitat de la institució haurà de ser superior a 50 llocs, per a la població de l?edat que es considere a l?efecte de subvenció, tret que el cens infantil de la localitat o barri on siga situada quede totalment atés amb un número menor de llocs, la qual cosa s'acreditarà mitjançant la corresponent certificació de l'ajuntament respectiu.  
Segona. Sol·licitants  
1. Podran sol·licitar les ajudes que es convoquen les corporacions locals i entitats sense finalitat de lucre que patrocinen aquestes institucions en l?àmbit de la Comunitat Valenciana.  
2. Queden excloses d'aquesta convocatòria:  
a) Les empreses privades o les fundacions laborals constituïdes per aquestes, quan es dediquen a l'atenció exclusiva de filis d'empleats o ocupen amb aquests fins el 75% de la seua capacitat, i aquelles institucions promogudes i finançades per entitats d'estalvi.  
b) Aquelles institucions que no hagen iniciat la seua activitat abans de l'1 d'octubre de 1990.  
c) Els destinataris d'ajudes de l?exercici anterior que no les hagen justificat adequadament i no hagen renunciat ni reintegrat la part no justificada.  
d) Les institucions dependents de corporacions locals que hagen subscrit un conveni de col·laboració amb algun dels organismes de la Generalitat Valenciana, quan l?esmentat conveni sufrague totalment o parcialment el cost d'aquestes.  
e) Les institucions que no hagen donat d'alta el seu professorat en la Seguretat Social i que no hagen complert amb les obligacions fiscals o tributàries d'acord amb la normativa vigent.  
Tercera. Formalització  
Les sol·licituds es formalitzaran amb el model que s'hi adjunta com a annex II a aquesta convocatòria, que a més podran recabar-se del Servei Territorial de Cultura i Educació corresponent, i es podran presentar en els serveis territorials, en els centres d'informació de l?Oficina d'Informació, Iniciatives i Reclamacions de la Generalitat Valenciana, o per mitjà de qualsevol dels mitjans establerts en l'article 66 de la Llei de Procediment Administratiu, en el termini d'un mes comptador a partir del dia següent de la publicació d'aquesta convocatòria en el Diari Oficial de la Generalitat Valenciana.  
Quarta. Documentació  
1. Per a corporacions locals.  
Juntament amb la sol·licitud, haurà d'adjuntar-se la documentació següent:  
a) Fotocòpia de la llicència fiscal de la corporació que sol·licita l'ajuda o, si pertoca, de l?entitat patrocinada. En cas d'exempció haurà d'aportar-se la disposició en la qual s'empara aquesta.  
b) Justificant, expedit per la Tresoreria Territorial de la Seguretat Social a què corresponga, que es troba al corrent en el pagament de la Seguretat Social de tota la plantilla de la institució, per part de l?entitat de la qual depenguen els treballadors. En cap cas serà admesa com a vàlida altra documentació relativa a la Seguretat Social diferent d'aquesta.  
c) Còpia certificada de l'acord del ple o de la comissió de govern que autoritze la sol·licitud.  
d) Document en el qual conste el compromís de la corporació de coordinar-se amb la Conselleria de Cultura, Educació i Ciència en la planificació general que aquesta elabora, i de sometre's al control públic mitjançant la justificació econòmica de l'ajuda que se li concedesca.  
e) Certificació acreditativa que en els pressupostos de la corporació hi ha una quantitat consignada per a les institucions per a les quals se sol·licita la subvenció, amb indicació de la quantia, la partida i el concepte en el qual consta, i també el compromís de no minvar ni anul·lar l?esmentada consignació.  
En el supost que la institució siga de titularitat d'una entitat sense  
ànim de lucre patrocinada per una corporació local, haurà de presentar-se pressupost de l?entitat titular i quantitat que aporta la corporació local.  
f) Exclusivament les corporacions locals que sol·liciten per primera vegada subvenció o desitgen modificar les dades de l'any anterior hauran d'aportar el número d'identificació fiscal, entitat bancària i sucursal, codi d'ambdues i número del compte corrent als quals es transferirà l?import de la subvenció.  
g) Memòria en què conste:  
- fins i objectius de la institució;  
- programació general (per edats i activitats);  
- organització (distribució de l'alumnat, el professorat i altre personal);  
- programació de la participació de les famílies;  
- relació de totes les dependències del centre, indicant a quina activitat estan adreçades i la seua superfície.  
h) En els casos de corporacions que sol·liciten ajudes per primera vegada, i també en els casos en què la institució ha tingut modificacions en el seu personal, hauran d'aportar relació de la plantilla del personal amb el seu número d'afiliació a la Seguretat Social, i s'hi adjuntaran també fotocòpies compulsades de la titulació del personal responsable d'aula.  
i) Certificació del número d'alumnes que escolaritza, signada pel director/a de l?escola infantil.  
2. Per a entitats sense finalitat de lucre.  
Es requerirà la documentació assenyalada en l'apartat anterior amb les lletres b), f), g), h), i), a més d'una fotocòpia de la llicència municipal d'obertura o, si no n'hi ha, certificació municipal justificant que funciona com a institució dedicada a l?educació de la població menor de quatre anys i d'una fotocòpia compulsada de l?últim rebut de la llicència fiscal de l?entitat que sol·licita l'ajuda. En cas que l?entitat es trobe exempta, haurà de justificar-ho documentalment.  
Cinquena. Tramitació per part dels Serveis Territorials de Cultura i Educació  
En el moment de la rebuda dels documents i davant la falta de qualsevol d'aquests, el servei territorial corresponent els reclamarà de l?entitat sol·licitant, per correu certificat i amb justificant de recepció, i li concedirà un termini de deu dies per tal d'aportar el document o els documents que no siguen en l?expedient. En cas que transcórrega el termini indicat sense que haja presentat la documentació exigida es trametrà l?expedient, fent constar aquesta incidència, a la Direcció General de Centres i Promoció Educativa, on es procedirà al seu arxiu sense més tràmit. Una vegada es troben complets els expedients, s'evacuarà informe per part de la Inspecció Educativa, sobre els punts que se citen a continuació:  
- Dades del centre;  
- Instal·lacions;  
- Organització escolar;  
- Projecte pedagògic;  
- Nivell d'equipament;  
- Altres serveis;  
- Activitats extraescolars;  
- Altres dades d'interés.  
En el moment que s'hagen completat els expedients amb l?informe de la Inspecció Educativa, aquests seran tramesos a la Direcció General de Centres i Promoció Educativa per a la seua posterior tramitació, i no podran excedir en cap cas, el termini per a la tramesa dels expedients, d'un mes comptador des del dia següent a l?últim dia hàbil per a la presentació d'instàncies.  
Sisena. Proposta de resolució  
1. Es constitueix una comissió composta per:  
- El/la Cap del Servei de Centres Privats, que actuarà de president/a;  
- Un/a representant de la Direcció General d'Ordenació i Innovació Educativa;  
- Un/a inspector/a educatiu/va designat/da pel Director General d'Ordenació i Innovació Educativa;  
- Un/a director/a d'escola infantil designat pel Director General de Centres i Promoció Educativa;  
- Un/a funcionari/a de la Direcció General de Centres i Promoció Educativa que actuarà de secretari/a de la comissió.  
2. La comissió, una vegada rebuda la documentació dels serveis territorials i examinats els expedients, efectuarà la proposta d'adjudicació de quantitats, o la seua denegació, tenint en compte els criteris següents:  
a) Memòria presentada (valoració 0-4 punts).  
b) Característiques i adequació de les instal·lacions (valoració 0-3 punts).  
c) Agrupament de l'alumnat i ràtio responsable/alumne (valoració 0-3 punts).  
d) Titulació del personal d'atenció directa als xiquets (valoració 0-3 punts).  
e) Número total d'alumnes matriculats (valoració 0-2 punts).  
f) Existència de programes d'integració d'alumnes d'Educació Especial autoritzats per l?administració educativa (valoració 0-1 punt).  
g) Participació de la institució en el Pla d'Experimentació del Disseny Curricular, si escau, rebrà una ajuda complementària no superior a 500,000 PTA per aquesta finalitat.  
h) Pel que fa a les ajudes sol·licitades per les corporacions locals, es tindrà en compte també el cens de població (valoració 0-1 punt). En tot cas, es podrà considerar la quantitat adjudicada l'any anterior si la situació de la institució no ha variat enfront de l'anterior convocatòria. Si s'aplica aquest criteri, es considerarà la puntuació adjudicada en la baremació obtinguda per a la distribució de la quantitat no repartida.  
Setena. Resolució  
Feta la proposta de la comissió quant a l'adjudicació de quantitats i també la denegació de subvenció a les institucions que no reunesquen els requisits establerts en aquesta ordre de convocatòria, el Director General de Centres i Promoció Educativa, tenint en compte els criteris especificats en la base anterior, resoldrà.  
En tot cas, la denegació de la subvenció serà motivada i les raons es faran constar en la resolució d'adjudicació.  
Vuitena. Justificació de la subvenció  
Per a la percepció de la subvenció, el beneficiari haurà de justificar-ne la inversió abans del dia 5 de novembre de 1991, davant la Direcció General de Centres i Promoció Educativa, per un import igual o superior a l'ajuda concedida. Una vegada comprovada la justificació, es procedirà al lliurament corresponent de les quantitats assignades.  
Novena. Revocació o disminució de la subvenció  
L'incompliment de qualsevol de les condicions i les exigències establertes en aquesta ordre per a la concessió de la subvenció, i també la declaració inexacta de les dades sol·licitades, podrà ser causa de revocació o disminució de la subvenció. En cas de no presentar la justificació en el termini assenyalat en la base anterior, es considerarà que el beneficiari de la subvenció ha perdut el seu dret.  
Veure imatge


Còpia Permalink ELI